
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Calquence 100 mg plėvele dengtos tabletės

Akalabrutinibas

STV-268

1. BENDROJI DALIS

	1.1
	Pareiškėjas/ pareiškėjo atstovas
	Astra Zeneca UAB

	1.2
	Vaistinio preparato registracijos data 

	2020 m. lapkričio 5 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)


	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☐ Taip        ☒ Ne
Data: Click here to enter a date. Nr.

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)

	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	Calquence vienas (monoterapija) skirtas gydyti suaugusiems pacientams, sergantiems recidyvuojančia arba atsparia mantijos ląstelių limfoma (MLL), kurie anksčiau nebuvo gydyti Brutono kinazės (BTK) inhibitoriumi.

TLK kodas: C83.1.

	1.7
	Teikiamos skyrimo sąlygos 
	Pagal registruotą indikaciją.


	1.8
	Ekonominė analizė
	☐ Kaštų naudingumo analizė
☒ Kaštų mažinimo analizė
☐ Neteikiama




___________________


2. KLINIKINIO VERTINIMO APIBENDRINIMAS

		Mantijos ląstelių limfoma (angl. Mantle Cell Lymphoma, toliau – MLL) yra agresyvi ne Hodžkino limfoma (NHL), išsivystanti dėl piktybinės subrendusių B limfocitų transformacijos sutrikus ląstelės ciklui. Ligos prognozei nustatyti naudojamas Tarptautinis MLL prognostinis indeksas (angl. MCL International Prognostic Index, MIPI). Esant mažai rizikai pagal MIPI, pacientų 5-ių metų išgyvenamumas yra apie 60%, esant vidutinei rizikai išgyvenamumo mediana yra 51 mėn., didelei –  29 mėn.
		2025 m. ESMO (angl. European Society of Medical Oncology) limfomų diagnostikos ir gydymo gairėse recidyvuojančios ar refrakterinės MLL gydymo taktika priklauso nuo pirmos eilės gydymo. Jei pirmos eilės gydymui buvo skirti Brutono tirozinkinazės (BTK) inhibitoriai (pvz., ibrutinibas, akalabrutinibas), antros eilės gydymui siūloma skirti CAR-T ląstelių terapiją (IIIA rekomendacija), pirtobrutinibą (IIIA rekomendacija), imunochemoterapiją (IVB rekomendacija) arba BTK inhibitorių monoterapiją su ar be venetoklakso (VC rekomendacija; rekomendacijoje minima, jog Europoje šiai patvirtintas tik ibrutinibas). Jei pirmos eilės gydymui buvo skirta imunochemoterapija, rekomenduojama skirti BTK inhibitorių su ar be venetoklakso (IIIB rekomendacija).
Pareiškėjas siūlo, jog akalabrutinibas šiuo metu Lietuvoje kompensuojamoje ir įrodymus atitinkančioje gydymo schemoje turėtų būti alternatyva ibrutinibo monoterapijai, gydant recidyvuojančias arba atsparias ligos formas. Lietuvoje ibrutinibas MLL (TLK-10 AM kodas C83.1) gydymui Lietuvoje kompensuojamas be skyrimo sąlygų. Įvertinus ibrutinibo ir akalabrutinibo Europos medicinos agentūros preparatų charakteristikų santraukoje nurodytas terapines indikacijas, ibrutinibas patvirtintas pacientų, sergančių MLL, tiek pirmos eilės gydymui (derinyje su rituksimabu, ciklofosfamidu, doksorubicinu, vinkristinu ir prednizolonu), tiek esant refrakterinei ar recidyvuojančiai ligos formai nepriklausomai, ar pacientai anksčiau vartojo BTK inhibitorius (monoterapija), akalabrutinibas – tik esant refrakterinei ar recidyvuojančiai ligos formai (monoterapija) ir jei anksčiau nebuvo gydymui skirtas BTK inhibitorius. Atsižvelgiant į standartinę praktiką Lietuvoje, įvertinta, jog pacientų, kuriems nustatyta recidyvuojanti arba atspari MLL ir jie anksčiau nebuvo gydyti BTK inhibitoriumi, populiacijoje ibrutinibas yra tinkamas palyginamasis gydymas.

Tiesioginis palyginimas

		Pareiškėjas tiesioginio palyginimo tyrimų nepateikė, tačiau pateikė klinikinio tyrimo ACE-LY-004 duomenis, kuriuos naudojo netiesioginio palyginimo su ibrutinibu analizėje. ACE-LY-004 yra II fazės, daugiacentrinis, atviras vienos grupės tyrimas, kuriame buvo vertinamas pacientų, sergančių recidyvuojančia ar atsparia MLL, kuriems skirtos 1 – 5 gydymo eilės.
		Įvertinus įtraukimo ir atmetimo kriterijus bei pradines pacientų klinikines charakteristikas, tyrimo populiacija atitinka Lietuvos pacientų, sergančių recidyvuojančia ir atsparia MLL ir negydytų BTK inhibitoriais, pacientų populiaciją. Tyrimo vertinamosios baigtys pasirinktos tinkamos. Atviras, vienos grupės tyrimas be palyginamosios grupės yra reikšmingiausias metodologinis tyrimo trūkumas.
		Bet kokį atsaką į gydymą (dalinį ar pilną) po 54 mėn. pasiekė 101 (81,5%; 95% PI 73,5 – 87,9), pilną – 59 (47,6%; 95% PI 38,5 – 56,7), dalinį – 42 (33,9%; 95% PI 25,6 – 42,9) pacientai. Atsako trukmės mediana 28,6 mėn. (95% PI 17,5 – 39,1; 3 pav.), išgyvenamumo be ligos progresavimo mediana – 22,0 mėn. (95% PI 16,6 – 33,3; 4 pav.), bendro išgyvenamumo mediana – 59,2 mėn. (95% PI 36,5 – neįvertinama). Pacientų 5 metų išgyvenamumo tikimybė buvo 49,5% (95% 40,1 – 58,2). Reikšmingų saugumo problemų ar įvykių nenustatyta.
		Apibendrinant ACE-LY-004 tyrimo duomenis, jų nepakanka siekiant palyginti akalabrutinibo ir ibrutinibo veiksmingumą pacientų, kuriems nustatyta recidyvuojanti arba atspari MLL ir jie anksčiau nebuvo gydyti Brutono kinazės (BTK) inhibitoriumi, populiacijoje.

Netiesioginis palyginimas

Palyginamasis veiksmingumas grindžiamas koreguota nesutvirtinta (angl. unanchored) netiesioginio akalabrutinibo ir ibrutinibo palyginimo analizę (angl. matching adjusted indirect comparison). Į analizę įtraukti vienas akalabrutinibo (ACE-LY-004) ir trys ibrutinibo (vienas III fazės – MCL3001, du II fazės – PCYC-1104, MCL2001) tyrimai.
Prieš populiacijų sutapatinimą, akalabrutinibo tyrime buvo daugiau mažos (p<0,01) ir mažiau didelės (p<0,01) rizikos grupės pacientų, jų navikai apimtis mažesnė (p<0,05), mažiau pacientų nustatyta didelė laktato dehidrogenazės koncentracija (p<0,001), jiems skirta mažiau gydymo eilių (p<0,001).
Nors tarp akalabrutinibo ir ibrutinibo tyrimų nustatyti reikšmingi klinikiniai skirtumai (PCYC-1104 ir MCL2001 šališkumas nukreiptas prieš ibrutinibą, MCL3001 – prieš akalabrutinibą), nuspręsta, jog jungtinei analizei pasirinkti ibrutinibo ir akalabrutinibo tyrimai laikomi tinkamais. Populiacijų sutapatinimo kintamieji pasirinkti tinkami, įvertinus pacientų populiacijų pradines charakteristikas po jų sutapatinimo, populiacijos įvertintos kaip iš esmės subalansuotos.
		Analizėje pasirinktos vertinamosios baigtys taip pat tinkamos. Akalabrutinibo grupėje bet koks ir pilnas atsakas gautas dažniau, lyginant su ibrutinibu (bet koks atsakas – ***% [95% PI *** – ***]; pilnas – ***% [95% PI *** – ***] dažniau. Ligos progresavimo ar mirties nuo bet kokios priežasties (RS ***; 95% PI *** – ***) ir mirties nuo bet kokios priežasties (RS ***; 95% PI *** – ***) rizika tarp akalabrutinibo ir ibrutinibo nesiskyrė. Vertinant akalabrutinibo saugumo profilį, jo saugumas įvertintas kaip šiek palankesnis, lyginant su ibrutinibu.
Apibendrinant netiesioginio palyginimo analizės duomenis, jų pakanka įrodyti nesiskiriantį akalabrutinibo ir ibrutinibo monoterapijų klinikinį veiksmingumą, gydant pacientus, kuriems nustatyta recidyvuojanti arba atspari MLL ir jie anksčiau nebuvo gydyti BTK inhibitoriumi. Dėl šios priežasties akalabrutinibo palyginamasis veiksmingumas vertinamas kaip iš esmės nesiskiriantis, palyginus su įprasta klinikine praktika.

3. EKONOMINIO VERTINIMO APIBENDRINIMAS

		Vykdant Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ (toliau – Aprašas) 173.1 punktą, ekonominis vertinimas neatliekamas klinikinio vertinimo metu nustačius iš esmės nesiskiriantį palyginamąjį veiksmingumą lyginant su įprasta klinikine praktika (atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.2 papunktį).



4. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

5. SVEIKATOS PRIEŽIŪROS SPECIALISTŲ  ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija nepateikta.

6. IŠVADOS 

	[bookmark: _Hlk185430554]Palyginamasis veiksmingumas

	☐ 29.1.1 yra didesnis, lyginant su įprasta klinikine praktika

☒ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☐ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☐ Vykdant Aprašo 173.1 punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos




7. REKOMENDACIJA

Vadovaujantis Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“, papunkčiu 301.1. rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, taikant ar netaikant PGS, kai vertinimo išvados atitinka Aprašo 29.1.2 ir 29.2.2 papunkčiuose numatytas sąlygas.


4.1 Siūloma (-os) kompensuoti terapinės indikacijos ir skyrimo sąlygos 

Terapinės indikacijos
Calquence vienas (monoterapija) skirtas gydyti suaugusiems pacientams, sergantiems recidyvuojančia arba atsparia mantijos ląstelių limfoma (MLL), kurie anksčiau nebuvo gydyti Brutono kinazės (BTK) inhibitoriumi.

TLK kodas: C83.1

Skyrimo sąlygos

Skiriamas kaip monoterapija suaugusiems pacientams, sergantiems recidyvuojančia arba atsparia mantijos ląstelių limfoma, kurie anksčiau nebuvo gydyti Brutono kinazės (BTK) inhibitoriumi.
____________________________



